काफी साल शायद पांच साल बाद दिल्ली जाना हुआ। भड़ास का बर्थ डे था और यशवंत जी का आदेश, पालना तो करनी ही थी। तड़के 3 बजे उठा दुरंतो एक्सप्रेस पकड़ी, भड़ास का जन्मदिन मनाया और चेतक एक्सप्रेस से वापस रात करीब साढ़े तीन बजे घर लौट आया। और इस तरह एक ही दिन में अजमेर से दिल्ली जाकर लौट आने का नया काम कर लिया। करीब पंद्रह-बीस साल पहले तो साल में दो तीन दफा दिल्ली के चक्कर लग जाते थे। एक ओर की यात्रा बारह से चौदह घंटा लेती थी।